Document ID: 31973R3539

Padomes Regula (EEK) Nr. 3539/73
(1973. gada 18. decembris)
par to ievešanas maksājumu likmi, ko iekasē par maziem lauksaimniecības produktu un preču, uz ko attiecas Regula (EEK) Nr. 1059/69, nekomerciāliem sūtījumiem
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 43. un 235. pantu,
ņemot vērā Aktu [1], kas pievienots Līgumam par jaunu dalībvalstu iestāšanos Eiropas Ekonomikas kopienā un Eiropas Atomenerģijas kopienā, kurš parakstīts 1972. gada 22. janvārī, un jo īpaši tā 62. panta 1. punktu,
ņemot vērā Komisijas priekšlikumu,
ņemot vērā Eiropas Parlamenta atzinumu,
tā kā Padomes 1968. gada 28. jūnija Regulas (EEK) Nr. 950/68 [2], kurā jaunākie grozījumi izdarīti ar Regulu (EEK) Nr. 2260/73 [3], pielikuma kopīgo muitas tarifu ievada noteikumu II daļas B sadaļa paredz, ja ieinteresētā puse nepieprasa parastās likmes piemērošanu, tad attiecībā uz precēm, ko mazos sūtījumos sūta privātpersonām, muitas nodokli iekasē atbilstīgi vienotai 10 % ad valorem likmei ar nosacījumu, ka ievešanai nav komerciāla nolūka;
tā kā, neapdraudot kopējās lauksaimniecības politikas mērķus, ir iespējams un ir lietderīgi saskaņā ar tām pašām metodēm iekasēt visus pārējos ievešanas maksājumus lauksaimniecības produktiem, kā arī dažām precēm, uz ko attiecas apmaiņas sistēma, kas paredzēta Padomes 1969. gada 28. maija Regulā (EEK) Nr. 1059/69 [4], kura nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm, un kurā jaunākie grozījumi izdarīti ar Regulu (EEK) Nr. 1491/73 [5];
tā kā viens darījums var būt pakļauts vairākiem dažādiem maksājumiem; tā kā, lai vienotas likmes nodokļu sistēma sasniegtu savu mērķi, visiem šiem maksājumiem ir jāpiemēro vienota likme,
IR PIEŅĒMUSI ŠO REGULU.
1. pants
1. Attiecībā uz maziem nekomerciāliem sūtījumiem, kas minēti Regulas (EEK) Nr. 950/68 pielikumā minēto kopīgo muitas tarifu ievada noteikumu II daļas B iedaļas 2. punktā, minētās II daļas B iedaļas 1. punktā paredzēto vienotas likmes maksājumu iekasē saskaņā ar kopējo lauksaimniecības politiku noteikto ievešanas maksājumu vietā un to ievešanas maksājumu vietā, kas paredzēti attiecībā uz Regulā (EEK) Nr. 1059/69 minētajām precēm.
2. Ja viens darījums pakļauts vairākiem dažādiem maksājumiem, to vietā iekasē 1. punktā minēto vienotas likmes maksājumu.
3. Tomēr 1. punktu nepiemēro, ja adresāts pirms minēto vienotas likmes maksājumu uzlikšanas šādām precēm un lauksaimniecības produktiem pieprasa, lai tiem piemēro attiecīgos ievešanas maksājumus.
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1973. gada 18. decembrī

Labels: 12
3
6